eStat 3.0 автоматлаштирилган ахборот тизимида электрон
рақамли имзодан фойдаланиш бўйича

КЎРСАТМА

**eStat 3.0** автоматлаштирилган ахборот тизими электрон шаклда давлат статистика ҳисоботларини йиғиш ишларини амалга ошириш учун мўлжалланган.

**eStat 3.0** дастурини тўғри ишлаши учун Сизнинг компьютерингизда қуйидагилар ўрнатилган бўлиши керак:

• **eStat 3.0** дастурининг ўзи;

• Иш жараёнида Java (Java Runtime Environment, **JRE**);

• **.NET Framework 2.0** дастурий таъминот платформаси.

**eStat 3.0** дастурининг ўрнатиладиган файллари ва айтиб ўтилган компонентларини Давлат статистика қўмитаси **www.stat.uz** расмий сайтида **“Хизматлар”** бўлимининг > **“Электрон ҳисобот”** қисмида (барча файллар Tas-IX зонасида жойлашган) юклаб олиш мумкин. Шуни ҳисобга олиш лозимки, ушбу компонентлар (32 ёки 64-бит) версияси компютерингизни операцион тизими разрядига қараб танланади.

**JRE** ўрнатилмаган бўлса, *“Ҳисобот имзоланмаган”* деган хатолик пайдо бўлади.

Ушбу бўлимда қулайлик учун фойдаланувчи қўлланмаси ва электрон ҳисобот шакллари (шаблонлари) рўйхати жойлашган.

**eStat 3.0** дастури ишга тушурилганда у тизим каталогидан ва компютерга уланган маълумот сақловчи қўшимча қурилмалардан автоматик равишда электрон рақамли имзони (ЭРИ) излайди.

ЭРИ калити ўзида иккита файлни акс эттиради:

• ЭРИ калити сертификати - .cer кенгайтмали файл;

• ЭРИ ёпиқ калити - . prk кенгайтмали файл.



ЭРИ калитларини қидириш “Ташкилот реквизитлари” ойнасида кўрсатилган ташкилотнинг СТИР рақами бўйича амалга оширилади.

Агарга дастур ЭРИ калитини топа олмаса, *“СТИР орқали сертификат файли топилмади”* деган хатолик юзага келади.